यशस्वी जायसवाल को 11 स्थान का फायदा; गेंदबाजों में अश्विन टाॅप पर
युवा भारतीय सलामी बल्लेबाज यशस्वी जयसवाल ICC टेस्ट रैंकिंग में 11 पायदान ऊपर चढ़कर 63वें स्थान पर पहुंच गए हैं। जबकि कप्तान रोहित शर्मा में नौवें स्थान पर पहुंच गए हैं। बुधवार को ICC ने नई प्लेयर और टीम रैंकिग जारी की। पोर्ट ऑफ स्पेन ICC Men’s Test Player Ranking Latest Updated -
युवा भारतीय सलामी बल्लेबाज यशस्वी जयसवाल ICC टेस्ट रैंकिंग में 11 पायदान ऊपर चढ़कर 63वें स्थान पर पहुंच गए हैं। जबकि कप्तान रोहित शर्मा में नौवें स्थान पर पहुंच गए हैं। बुधवार को ICC ने नई प्लेयर और टीम रैंकिग जारी की।
पोर्ट ऑफ स्पेन में वेस्टइंडीज के खिलाफ ड्राॅ हुए दूसरे टेस्ट में 57 और 38 के स्कोर ने 21 वर्षीय जयसवाल को बैटिंग रैंकिंग में पहुंचा दिया है। अब उनके 466 अंक हैं। दूसरे टेस्ट में 80 और 57 रन बनाने वाले रोहित टाॅप रैंकिंग वाले भारतीय टेस्ट बल्लेबाज बने रहे। उनके 759 अंक हैं और वह श्रीलंकाई बल्लेबाज दिमुथ करुणारत्ने के साथ नौवें स्थान पर हैं।
कोहली 14वें नंबर पर 
रोहित के पीछे उनके साथी खिलाड़ी ऋषभ पंत हैं, जो 743 अंकों के साथ एक पायदान नीचे 12वें स्थान पर खिसक गए। विराट कोहली 733 अंकों के साथ 14वें स्थान पर बने हुए हैं।
लाबुशेन दूसरे नंबर पर पहुंचे
चौथे एशेज टेस्ट के बाद रैंकिंग में ऑस्ट्रेलियन और इंगलिश खिलाड़ी आगे बढ़ें हैं। ऑस्ट्रेलिया के मार्नस लाबुशेन और इंग्लैंड के जो रूट तीन-तीन पायदान आगे बढ़ते हुए क्रमश: दूसरे और तीसरे स्थान पर पहुंच गए हैं। न्यूजीलैंड के बल्लेबाज केन विलियमसन 883 रेटिंग पाॅइंट्स के साथ लिस्ट में टाॅप पर बने हुए हैं।
इंग्लैंड के जैक क्रॉली 13 स्थान ऊपर 35वें स्थान पर, हैरी ब्रूक 11वें स्थान पर और जॉनी बेयरस्टो तीन स्थान ऊपर उठकर 19वें स्थान पर हैं।
अश्विन बाॅलर्स में टाॅप पर
अनुभवी भारतीय स्पिनर रविचंद्रन अश्विन (879) गेंदबाजों की लिस्ट में टाॅप पर बने हुए हैं। जबकि रवींद्र जड़ेजा (782) छठे स्थान पर पहुंच गए हैं। तेज गेंदबाज मोहम्मद सिराज को भी लिस्ट में ऊपर की ओर देखा गया है और वह छह स्थान ऊपर 33वें स्थान पर पहुंच गए हैं।
गॉल में श्रीलंका के प्रभात जयसूर्या के सात विकेट ने उन्हें 7 रैंकिग की बढ़त दी। वह ऊपर अपने करियर के बेस्ट सातवें स्थान पर पहुंच गए है। जयसूर्या के स्पिन जोड़ीदार रमेश मेंडिस मैच में छह विकेट लेकर एक स्थान ऊपर 21वें स्थान पर हैं। ऑलराउंडर्स में, जडेजा और अश्विन टाॅप 2 स्पाॅट पर बने हुए हैं, जबकि अक्षर पटेल पांचवें नंबर पर बरकरार हैं।
